AH วิ่งแรง 15% รับกำไร Q3 โตแกร่ง โบรกฯ เคาะเป้า 20.40 บ.
AH วิ่งแรง 15% รับกำไร Q3 โตแกร่ง โบรกฯ เคาะเป้า 20.40 บ.
AH วิ่งแรง 15% รับกำไร Q3 โตแกร่ง โบรกฯ เคาะเป้า 20.40 บ.
16 พ.ย. 2563

ผู้สื่อข่าวรายงานว่า ราคาหุ้น บริษัท อาปิโก ไฮเทค จำกัด (มหาชน) หรือ AH ล่าสุด ณ เวลา 10.45 น. อยู่ที่ระดับ 14.80 บาท ปรับตัวขึ้น 1.90 บาท หรือ 14.73% ด้วยมูลค่าการซื้อขาย 98.91 ล้านบาท
โดยราคาหุ้นปรับตัวขึ้นแรงหลังประกาศผลการดำเนินงานประจำไตรมาส 3/2563 กำไรสุทธิเติบโตถึง 48%
ด้าน บล.คิงส์ฟอร์ด แนะ ซื้อ AH  ราคาเป้าหมาย 20.40 บาท โดยบริษัท รายงานผลประกอบการไตรมาส 3/2563 ฟื้นตัวได้เร็วกว่าที่คาด พลิกมีกำไรสุทธิ 302 ล้านบาท จากไตรมาส 2/2563 ที่ขาดทุนสุทธิ 631 ล้านบาท และไตรมาส 3/2562 ที่กำไรสุทธิ 204 ล้านบาท +48% จากช่วงเดียวกันเมื่อปีก่อน
โดยรายได้จากการขายและบริการปรับตัวเพิ่มขึ้นจากทั้งธุรกิจการผลิตชิ้นส่วนฯ ตัวแทนจำหน่ายรถยนต์ ตามภาวะตลาดที่ดีขึ้นหลังการผ่อนคลายมาตรการ Lockdown รวมถึงรับรู้ส่วนแบ่งกำไรจากเงินลงทุนเพิ่มขึ้น แนวโน้มระยะสั้นไตรมาส 4/2563 กำไรปกติฟื้นตัวต่อ โดยปี 63 Turnaround พลิกกลับมาทำกำไร ส่วนปี 64 เดินหน้าเติบโตโดดเด่นต่อเนื่อง ส่งผลให้ Valuation ในปี 64 มี PER ลดลงเหลือ 5.0 เท่า และ PBV 0.5 เท่า ถือว่าถูกมาก นอกจากนี้คาด Dividend Yield ปี 64 ราว 6.2% ราคาหุ้นมี Upside 58% ดังนั้นแนะนำ “ซื้อ”
 